OpenLLM-France/wikimedia huggingface dataset:
# Sloatsburg

Sloatsburg és una població dels Estats Units a l'estat de Nova York. Segons el cens del 2000 tenia 3.117 habitants.

## Demografia

Segons el cens del 2000, Sloatsburg tenia 3.117 habitants, 1.046 habitatges, i 826 famílies. La densitat de població era de 449,1 habitants per km².
Dels 1.046 habitatges en un 38,5% hi vivien nens de menys de 18 anys, en un 63,6% hi vivien parelles casades, en un 10,4% dones solteres, i en un 21% no eren unitats familiars. En el 15,9% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,91 i el nombre mitjà de persones que vivien en cada família era de 3,27.
Per edats la població es repartia de la següent manera: un 26,1% tenia menys de 18 anys, un 7% entre 18 i 24, un 31,1% entre 25 i 44, un 24,2% de 45 a 60 i un 11,6% 65 anys o més.
L'edat mediana era de 37 anys. Per cada 100 dones de 18 o més anys hi havia 93,3 homes.
La renda mediana per habitatge era de 70.721 $ i la renda mediana per família de 78.529 $. Els homes tenien una renda mediana de 51.549 $ mentre que les dones 39.464 $. La renda per capita de la població era de 27.180 $. Entorn del 0,8% de les famílies i el 3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sloatsburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Sloatsburg». American Fact Finder. Oficina del Cens dels Estats Units, 12-01-2010.
# Sirdar (rang)

Sirdar (una variant de Sardar), és un títol oficial assignat al Comandant en Cap britànic de l'Exèrcit egipci, controlat pels britànics a l'època del pas del segle xix al xx.
El sirdar residia al Sordaria, un gran edifici situat al districte de Zamalek del Caire, i que era també la residència de la intel·ligència militar britànica a Egipte. El primer ús de la paraula o sirdar o sardar en l'idioma anglès es remunta a 1595. La forma original de la paraula en persa és «sardār», i aquesta versió també s'utilitza en les llengües hindi i urdú.

## Llista de sirdars britànics

| Sir Evelyn Wood | 1883-1885 |
| Lord Grenfell | 1885-1892 |
| Lord Kitchener | 1892-1899 |
| Sir Reginald Wingate | 1899-1916 |
| Sir Lee Stack | 1916-1924 |
| Sir Charlton Spinks | 1924-1937 |

## Referències

* 1 2 «sirdar». A: Merriam Webster (en anglès).
* ↑ Raafat, Samir. The Sirdaria (en anglès). Cairo Times, 15-2-2001.
# Puig Ciuró

El Puig Ciuró, Puig de la Mola o Puig de les Moles és un cim de la Serra de Tramuntana de Mallorca. Pertany al terme municipal d'Escorca i forma part del massís del Puig Caragoler de Femenia, del qual el separa el Coll Ciuró (677 m).
Està situat entre la possessió de Femenia Vell i la font d'en Quelota.

## Altura

La seva altura és de 900 metres encara que les fonts citen altures molt dispars: 731 m, 930 m, 760 m. Altres fonts diferencien entre el puntal del Coll Ciuró (808 m), el puig Ciuró (898 m) i el serrat del Puig Ciuró (824-801 m).

## Referències

* ↑ Llauger Rosselló, Joan Antoni; Ordinas Garau, Antoni; Planisi Gili, Hermínia. Nomenclàtor de la Toponímia Major de les Illes Balears. COFUC. Govern de les Illes Balears, 2007, p. 55. ISBN 9788496430928.
* 1 2 Mapa Editorial Alpina
* 1 2 Itineraris de muntanya. Benigne Palos. Manuals d'introducció a la naturalesa, 5. Editorial Moll. Palma, 1983.
* 1 2 Dolç i Dolç, Miquel (coord.). Gran Enciclopèdia de Mallorca. Volum 3. Palma: Promomallorca, p. 297. ISBN 84-8661702-2.
* ↑ «Puig Ciuró». Gran Enciclopèdia Catalana. Barcelona: Grup Enciclopèdia Catalana.
* ↑ Mallorca altiva. Relació sistemàtica d'altures a la muntanya mallorquina. Jesús García i Pastor. Palma, 1995.
# Sidi M'Hamed Ben Lahcen

Sidi M'Hamed Ben Lahcen (àrab سيدي محمد بن الحسن) és una comuna rural de la província de Taounate de la regió de Fes-Meknès. Segons el cens de 2014 tenia una població total de 18.820 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Sidi M'Hamed Akhdim

Sidi M'Hamed Akhdim (àrab سيدي امحمد اخديم) és una comuna rural de la província d'El Jadida de la regió de Casablanca-Settat. Segons el cens de 2014 tenia una població total de 10.817 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Smiley Lewis

Overton Amos Lemons, més conegut com a Smiley Lewis (DeQuincy, Louisiana, 5 de juliol de 1913 – Nova Orleans, Louisiana, 7 d'octubre de 1966) fou un músic estatunidenc de rhythm and blues. El seu interès per la música va sorgir quan encara era adolescent,així que va començar a tocar la guitarra a Nova Orleans. En 1952, Lewis va gravar el senzill The Bells Are Ringing, i en 1955, va gravar la versió original del senzill més reeixit de la seva carrera musical, I Hear You Knocking. Lewis va escriure cançons que van ser interpretades posterioremente per altres artistes, com és el cas de "Blue Monday" (interpretada per Fats Domino), "One Night" (interpretada per Elvis Presley) i "I Hear You Knocking" (interpretada per Dave Edmunds).En 1956, el senzill Shame, Shame, Shame apareix a la banda sonora de la pel·lícula Baby Doll. Lewis va morir a causa d'un càncer d'estómac.
# Smile

Smile era un grup de música activa des del 1968 al 1970, format per Tim Staffel, Brian May i Roger Taylor (aquests dos últims més tard integrants de Queen). Va ser una de les bandes que havia enlluernat al jove Farrokh Bulsara, conegut avui dia com Freddie Mercury. Tenien temes una mica foscos per a l'època, però són pocs els enregistraments que es poden aconseguir en l'actualitat.

## Temes derivats a Queen

Alguns dels temes més coneguts per aquesta formació, van acabar derivant a temes editats per Queen:
* April lady
* Polar bear
* Earth
* Doing all right (gravat per Queen en el primer disc i és l'únic tema de Smile que van seguir interpretant).

## Discografia
### Singels

* 1969 - Earth / Step On Me (publicat només als Estats Units)

### Discos

* 1982 - Gettin' Smile (publicat només al Japó el 1997, i a Bèlgica amb el títol Ghost of a smile)
* 1995 - In Nuce

## Concerts realitzats per la banda

* estiu 1968 - PJ's Club, Truro
* estiu 1968 - Flamingo Ballroom, Redruth
* estiu 1968 - Imperial College, Londres
* 26 d'octubre 1968 - Imperial College, Londres
* 31 de gener 1969 - Imperial College, Londres
* 27 de febrer 1969 - The Royal Albert Hall, Londres
* 28 de febrer 1969 - Richmond athletic club
* 15 de març 1969 - Imperial College, Londres
* 28 de març 1969 - PJ's Club, Truro
* 29 de març 1969 - PJ's Club, Truro
* 18 d'abril 1969 - PJ's Club, Truro
* 19 d'abril 1969 - Revolution Club, Londres
* 19 de juliol 1969 - PJ's Club, Truro
* 13 de setembre 1969 - PJ's Club, Truro
* 14 de setembre 1969 - PJ's Club, Truro
* 13 de desembre 1969 - Marquee Club, Londres
* 31 de gener 1970 - Imperial College, Londres
* 27 de juny 1970 - City Hall, Truro
Els concerts en cursiva van ser enregistrats i visibles al vídeo "Queen - Champions of the World"

## Referències

* ↑ Queen Biography 1970. Queen Zone.

## Enllaços externs

* BBC: Queen - Birth of a Rock Legend
# Smilin' Through

«Smilin' Through» té aquests significats:
* Smilin' Through (pel·lícula de 1922)
* Smilin' Through (pel·lícula de 1932)
* Smilin' Through (pel·lícula de 1941)
# Société d'Économie Mixte pour la Mise en Valeur Agricole de la Corse

Societé d'Economie Mixte peur la Mise en Valeur Agricole de la Corse (SOMIVAC) fou creada el 1957 amb l'objectiu d'organitzar grans tasques d'adaptació i viabilització agrària a la planura oriental de Còrsega (plana d'Aleria), després de l'erradicació de la malària amb ajut dels estatunidencs durant la Segona Guerra Mundial. Van fer un fort treball d'electrificació i irrigació de 43.000 hectàrees cultivables (inicialment previstes 30.000 ha).

## Referències

* ↑ Janin, Bernard «Lazzarrotti (Raymond). — SOMIVAC et développement économique de la Corse.». Revue de Géographie Alpine, 71, 1, 1983, pàg. 113–114.
* ↑ Renucci, Janine «Problèmes d'aménagement de la Plaine orientale en Corse». Géocarrefour, 39, 4, 1964, pàg. 273–288. DOI: 10.3406/geoca.1964.1771.

## Vegeu també

* Fets d'Aleria
* Edmond Simeoni
* Nacionalisme cors
# Socket

«Socket» té aquests significats:
* Socket d'Internet, punt final en una connexió del protocol de xarxa IP.
* Socket de CPU, el connector a la placa base de l'ordinador per a la CPU.
Viccionari
# Société des artistes indépendants

La Société des artistes indépendants és una associació fundada a París el 19 de juliol del 1884 que organitza el Salon des Indépendants. Va néixer de la voluntat de diversos artistes de proposar al públic obres d'art no acceptades al Salon officiel de Paris. Es diferencia del Salon des Refusés per la seva total independència de les institucions oficials.
L'article primer dels seus estatuts disposa que l'objecte de la Société des artistes indépendants - fundada sobre el principi de l'abolició del jurat d'admissió - és aquell de consentir als artistes de presentar les seves obres al judici del públic en tota llibertat.
El dia 1 de desembre del 1884, Lucien Boué, president del Conseil de Paris, va inaugurar el primer Salon des indépendants. Entre els quadres exposats hi havia La Baignade à Asnières de Georges Seurat, Le Pont d'Austerlitz de Paul Signac i altres obres de Henri-Edmond Cross, Odilon Redon, Albert Dubois-Pillet, Louis Valtat, Armand Guillaumin i Charles Angrand.
La societat encara és activa i segueix organitzant exposicions anuals.

## Referències

* ↑ «Société des Artistes Indépendents | French organization | Britannica» (en anglès). [Consulta: 12 octubre 2022].
* ↑ «Salon des Independants» (en anglès britànic), 20-06-2018. [Consulta: 12 octubre 2022].

## Enllaços externs

* Catàlegs de la Société des artistes indépendants online. Gallica, Bibliothèque nationale de France
# Puig de la Collada

El Puig de la Collada és una muntanya de 1.012,4 metres del terme comunal de Serrallonga, a la comarca del Vallespir, de la Catalunya del Nord.
Es troba a la zona central-nord del terme comunal. És a l'esquerra de la Ribera de la Menera, al nord-oest del Grau i Can Ragot i a ponent dels Casals, o Can Lilo.

## Referències

* ↑ El Puig de la Collada en els ortofotomapes de l'IGN
# Prestigi (desambiguació)

«Prestigi» té aquests significats:
* Prestigi referent a la reputació, fama o èxits d'una persona o institució.
* Prestigi encobert fenomen lingüistic
# Ptolemaida (filla de Ptolemeu I)

Ptolemaida (grec antic: Πτολεμαίς, Ptolemaís; Memfis o Alexandria, c. 315 aC - després del 287 aC) va ser una princesa làgida, filla de Ptolemeu I i de la seva tercera esposa Eurídice.

## Biografia

Neta, per part de la seva mare del general macedoni Antípater i filla del rei d'Egipte Ptolemeu I, Ptolemaida era germana dels reis de Macedònia Ptolemeu Ceraune i Melèagre i de la reina Lisandra, esposa d'Alexandre V.
El seu pare, Ptolemeu I, antic guardaespatlles d'Alexandre el Gran, s'havia establert al tron d'Egipte l'any 304 aC, que li havia estat assignat com a sàtrapa pel regent Pèrdicas com a part de la partició de l'imperi macedoni a la mort del rei el 323 a.C.
Com a part d'un acord de pau fet pel seu pare, Ptolemaida es va comprometre amb Demetri I Poliorceta, rei de Macedònia, vers el 300 aC i s'hi va casar finalment a Milet l'any 287 aC, convertint-se així en la seva cinquena esposa. Va ser la mare de Demetri Kallos (el Bell), qui va ser rei de Cirene.
La principal font antiga per a Ptolemaida és la Vida de Demetri de Plutarc.

## Referències

* ↑ Plutarc, 1853, p. 262.
* ↑ Plutarc, 1853, p. 280.
* ↑ Plutarc, 1853, p. 289.
* ↑ Plutarc, 1853, p. 226-289.

## Bibliografia

* Carney, Elizabeth Donnelly. Women and Monarchy in Macedonia (en anglès). University of Oklahoma Press, 2000. ISBN 0-8061-3212-4.
* Plutarc. «Demetri». A: Vides paral·leles (en francès). vol. 4, 1853, p. 226-289.
* Wehrli, Claude. Antigone et Démétrios (en francès). Ginebra: Droz, 1969 (Institut d'histoire de la faculté des lettres de Genève).
# Punt

«Punt» té aquests significats:
* Anatomia:
** Punt cec, regió de la imatge que es forma a la retina que coincideix amb el disc del nervi òptic
** Punt G d'estimulació erògena
* Astronomia:
** Punt d'Àries o punt vernal, punt de l'esfera celeste on l'equador celeste talla l'eclíptica
** Punt Libra, punt de l'esfera celeste on l'equador celeste talla l'eclíptica
** Punt de Lagrange, punt L o punt de libració, qualsevol de les cinc posicions de l'espai respecte a dos cossos en què un tercer, afectat només per la gravetat, pot estar-ne estacionari respecte als altres dos
** Punt subsolar punt d'un planeta en què el Sol sembla estar directament a sobre
* Esport:
** Punt (bàsquet), anotació
** Punt (futbol americà), xut d'allunyament
* Física:
** Punt de fusió, punt en què la temperatura determina el canvi d'estat de sòlid a líquid en un element o compost químic
** Punt triple o punt crític, punt on conviuen els estats sòlid, líquid i gasós de la matèria
** Energia del punt zero, en mecànica quàntica és l'energia més baixa possible que pot tenir un sistema físic
* Fonètica:
** Punt d'articulació, lloc on els òrgans vocals produeixen un so
* Geografia:
** Punt cardinal
* Matemàtiques:
** Punt (geometria), lloc on es tallen dues línies
** Punt mitjà, punt d'un segment que equidista dels extrems
** Punt fix, en una funció matemàtica, punt la imatge del qual per la funció és ell mateix
* Medicina:
** Punt de sutura
* Meteorologia:
** Punt de rosada, temperatura per sota la qual la humitat de l'aire precipita espontàniament
* Mitjans de comunicació:
** El Punt, antic diari català ara El Punt Avui
** Punt 2
** Punt 6 Ràdio
* Química:
** Punt d'inflamabilitat
** Punt isoelèctric
* Tipografia:
** Punt (signe), signe de puntuació que indica una pausa forta
** Punt i coma (;)
** Dos punts (:)
** Punt volat (·), emprat a la ela geminada
** Punt tipogràfic, unitat de mesura utilitzada en impremta
* Tecnologia:
** Punt de mitja, mètode per teixir amb llana o altres materials
** Arc de mig punt, arc que dibuixa mitja circumferència amb un únic centre
* Toponímia:
** País de Punt, regió de l'est de l'Àfrica esmentada pels antics egipcis relacionada geogràficament amb l'actual Puntland
* Miscel·lània:
** Punt (barca)
** Circumferència dels nou punts
** Punt calent de la diversitat, regió biogeogràfica amb un reservori significatiu de biodiversitat que es troba amenaçada per la destrucció del seu hàbitat
# Propaganda (pel·lícula del 2012)

Propaganda és una pel·lícula documental del 2012 dirigida pel realitzador neozelandès Slavko Martinov. Adopta el punt de vista del govern de Corea del Nord i descriu els mitjans de comunicació i la cultura occidentals com a formes purament de propaganda basades en la distracció, la manipulació i la censura.
Abans de la seva estrena oficial al Festival Internacional de Cinema Documental d'Amsterdam el novembre de 2012, ja s'havia pogut visionar a YouTube com a part d'un experiment social, on es va presentar com una veritable pel·lícula de propaganda nord-coreana, fet que es va revelar com un engany quan la pel·lícula va ser presentada en festivals de cinema pel mateix director. La pel·lícula afirma que el món està controlat per corporacions que utilitzen el consumisme, la religió i la globalització per a evitar que la societats es rebel·lin contra els seus governants corruptes i psicòpates.

## Referències

* ↑ «PROPAGANDA - A NORTH KOREAN FILM». [Consulta: 20 setembre 2020].
* ↑ «Truth, Lies and Propaganda: The Hoax that Backfired». [Consulta: 20 setembre 2020].
* ↑ «Propaganda 2012 Release Info». [Consulta: 20 setembre 2020].
* ↑ «So What Happens When You Make a Fake North Korean Propaganda Film?». [Consulta: 20 setembre 2020].
# Puig Cornador (Ribes de Freser)

El Puig Cornador és una muntanya de 1.800 metres que es troba al veïnat de Ribesaltes del municipi de Ribes de Freser, a la comarca catalana del Ripollès.

## Vegeu també

* Vall del Segadell

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Puig Cornador (Ribes de Freser)». Gran Enciclopèdia Catalana. Barcelona: Grup Enciclopèdia Catalana.
# Píla (Lučenec)

* Per a altres significats, vegeu «Píla».
Píla és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1456.
# Quadrangle Borealis

El quadrangle Borealis és un dels 15 quadrangles definits del reticulat cartogràfic adoptat de la Unió Astronòmica Internacional per Mercuri. Comprén el tros de la superfície de Mercuri més amunt del paral·lel 70º de latitud N i és identificat amb el codi H-1.
Borealis Planitia és l'estructura geològica present al seu interior triada com epònim pel quadrangle mateix. Aquesta denominació ha estat adoptada el 1976 després que la missió Mariner 10 disposara de les primeres imatges de la superfície de Mercuri. Abans s'anomenava quadrangle Borea, nom de la característica d'albedo que havia estat històricament definida per la regió àrtica de Mercuri. Abans de l'estandardització del nom, als primers mapes produïts amb les imatges de la Mariner 10, també va ser conegut com quadrangle Goethe prenent el nom del cràter Goethe.
Durant els tres sobrevols planetaris de Mercuri sobre meitat de la regió estava més enllà del terminador i les trajectòries de vol no eren molt favorables per la classificació d'aquesta zona de Mercuri, car només hi havia disponible una cartografia parcial. Després de la missió MESSENGER es va poder completar el mapa i millorar el detall de la part ja coneguda.
La regió està dominada per la vasta zona plana coneguda com Borealis Planitia; els cràters principals són Aristoxenus, Goethe, Purcell i Van Dijck

## Referències

* ↑ NASA. «Shaded relief of the Tir quadrangle of mercury.». [Consulta: 23 gener 2016].
* ↑ NASA. «SP-423 Atlas of Mercury - Description».
* ↑ NASA. «SP-423 Atlas of Mercury - The regions of Mercury as seen by Mariner 10.». [Consulta: 23 gener 2016].

## Bibliografia

* Ostrach, Lilian. «A New Geologic Map of the Borealis Quadrangle (H-1) on Mercury» (en anglès). USGS. [Consulta: 8 juny 2021].
# Slana

Slana és una concentració de població designada pel cens dels Estats Units a l'estat d'Alaska. Segons el cens del 2000 tenia 124 habitants.

## Demografia

Segons el cens del 2000, Slana tenia 124 habitants, 62 habitatges, i 31 famílies La densitat de població era de 0,2 habitants/km².
Dels 62 habitatges en un 14,5% hi vivien nens de menys de 18 anys, en un 43,5% hi vivien parelles casades, en un 3,2% dones solteres, i en un 50% no eren unitats familiars. En el 43,5% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2 i el nombre mitjà de persones que vivien en cada família era de 2,74.
Per edats la població es repartia de la següent manera: un 20,2% tenia menys de 18 anys, un 1,6% entre 18 i 24, un 21,8% entre 25 i 44, un 41,9% de 45 a 60 i un 14,5% 65 anys o més.
L'edat mediana era de 46 anys. Per cada 100 dones de 18 o més anys hi havia 147,5 homes.
La renda mediana per habitatge era de 19.583 $ i la renda mediana per família de 57.917 $. Els homes tenien una renda mediana de 46.250 $ mentre que les dones 31.250 $. La renda per capita de la població era de 20.018 $. Aproximadament el 20% de les famílies i el 23,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Slana». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 16 juliol 2010].
* ↑ «Geographic Comparison Table- Slana». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Slamet

El mont Slamet (en indonesi: Gunung Slamet) és un estratovolcà en que es troba a la regència de Purbalingga de la província de Java Central, Indonèsia. El cim s'eleva fins als 3.428 msnm. Té un grup de tres dotzenes de cons de cendres als flancs inferiors sud-est i nord-est i un únic con de cendres al flanc occidental. El volcà està format per dos edificis superposats. Al cim hi ha quatre cràters. El mont Slamet és la muntanya amb la temperatura mitjana més baixa de Java i una de les zones amb més pluviometria anual d'Indonèsia, amb 8.134 mm/any.
El volcà ha tingut nombroses erupcions des del segle XVIII, sent les més recents el 2009 i 2014.

## Referències

* 1 2 «Global Volcanism Program | Slamet» (en anglès). [Consulta: 27 març 2024].
* ↑ «Indonesian high-prominence peaks». Peaklist.org. [Consulta: 27 setembre 2014].
* ↑ «Curah Hujan Ketenger». banyumaskab.bps.go.id. [Consulta: 18 octubre 2022].
* ↑ «Mt. Slamet erupts again, residents urged to remain calm, vigilant». , September 18, 2014 [Consulta: 27 setembre 2014].
# Scinax eurydice

Scinax eurydice és una espècie de granota de la família dels hílids. És endèmica del Brasil. Els seus hàbitats naturals inclouen boscos tropicals o subtropicals secs i a baixa altitud, zones d'arbusts, prats parcialment inundats, pantans, llacs d'aigua dolça, maresmes d'aigua dolça, corrents intermitents d'aigua, zones prèviament boscoses ara molt degradades i estanys. Està amenaçada d'extinció per la destrucció del seu hàbitat natural.

## Referències

* ↑ Cristina Arzabe; Sergio Potsch de Carvalho-e-Silva. Scinax eurydice. UICN 2008. Llista Vermella d'espècies amenaçades de la UICN, edició 2008, consultada el 14-09-2014.
# Unidade da Esquerda Galega

Unidade da Esquerda Galega és una organització política gallega. Es va formar el 14 d'octubre de 1994 per antics militants del POG, Unidade Galega, PSG-Esquerda Galega i altres persones independents. Va arribar a comptar amb representació en el Parlament de Galícia, en ser elegit diputat Xosé Manuel Pazos dins de les llistes d'Esquerda de Galicia, en coalició amb PSdeG-PSOE, en les eleccions de 1997.
El partit es va refundar en 2006 de la mà de Lois Pérez Leira, membre de la CIG, per a presentar-se a les eleccions municipals de 2007 a Vigo junt amb Nós-Unidade Popular, formant la candidatura Vigo de Esquerdas, que va obtenir el 0,21% dels vots.
El partit va tornar a reactivar-se al començament de 2012 quan diversos militants del PSdeG-PSOE de la zona de Vigo van abandonar el partit i van entrar en l'organització. El juny de 2012 va celebrar una conferència política i va anunciar la seva incorporació en Máis Galiza i en el projecte de Compromiso por Galicia. Tanmateix, en l'Assemblea Nacional constituent d'ANOVA-Irmandade Nacionalista, Óscar Lomba va ser escollit membre de la Coordinadora Nacional i es va veure forçat a abandonar el Consell Polític Nacional de Compromiso por Galicia. Actualment la militància d'Unidade da Esquerda Galega es troba repartida entre Compromiso por Galicia i Anova-Irmandade Nacionalista, encara que tots van manifestar el seu desig de contribuir a la unitat de l'esquerra i el nacionalisme gallec.
Actualment els seus màxims dirigents són el exconcejal del PSG-EG en Vigo Marcial Amadro Martínez, com a president fundador i secretari d'organització, i Óscar Lomba, com a secretari general.

## Referències

* ↑ Unidade da Esquerda Galega nace en Vigo para extenderse, La Voz de Galicia, 15 de juny de 2006.
* ↑ Os problemas e retos de Caballero, Corina e Domínguez, Galicia Confidencial, 17 d'abril de 2007.
* ↑ Ex-militantes do PSdeG entran en Máis Galiza Arxivat 2012-06-23 a Wayback Machine., Sermos Galiza, 21 de juny de 2012.
* ↑ El colectivo que integran exmilitantes del PSdeG entra en Compromiso, Europa Press, 24 de juny de 2012.
* ↑ O responsábel de Unidade da Esquerda Galega renuncia ao seu posto no Consello Nacional de Compromiso por Galicia Arxivat 2012-08-26 a Wayback Machine., Sermos Galiza, 20 de juliol de 2012.